stanford-oval/wikipedia huggingface dataset:
ชะนีดำ

| ชะนีดำ> สถานะการอนุรักษ์ |
| --- | --- |
 เสี่ยงขั้นวิกฤติต่อการสูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์ใหญ่:: Hominoidea
วงศ์:: Hylobatidae
สกุล:: Nomascus
สปีชีส์:: N.  concolor
ชื่อทวินาม
Nomascus concolor (Harlan, 1826)

ชนิดย่อย
  N. c. concolor    N. c. lu    N. c. jingdongensis    N. c. furvogaster 

แผนที่แสดงการกระจายพันธุ์
ชื่อพ้อง
 Hylobates concolor (Lesson, 1827)
ชะนีดำ (อังกฤษ: Black-cheeked gibbon) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับวานร มีชื่อวิทยาศาสตร์ว่า Nomascus concolor
มีรูปร่างหน้าตาคล้ายชะนีมงกุฎ (Hylobates pileatus) และชะนีมือขาว (H. lar) ตัวผู้มีขนปกคลุมลำตัวสีดำสนิท  ยกเว้นบริเวณใบหน้า ที่มีขนสีขาวขึ้นแซมอยู่บริเวณรอบ ๆ ดวงตา จมูกและปาก ส่วนตัวเมียมีขนปกคลุมลำตัวสีครีม และมีสีดำอยู่กลางกระหม่อม
ชะนีดำมีความยาวลำตัวและหัว 46-60 เซนติเมตร น้ำหนัก 4.5-9 กิโลกรัม มีการกระจายพันธุ์อยู่ทางตอนใต้ของจีน ภาคเหนือของลาวและเวียดนาม
แต่การศึกษาชีววิทยาและนิเวศวิทยาของชะนีดำมีน้อยมาก อย่างไรก็ตามชะนีชนิดนี้มีความใกล้เคียงกับชะนีแก้มขาว (N. leucogenys)  สามารถอาศัยอยู่ได้ในป่าหลายประเภท เช่น ป่าดิบ, ป่าเบญจพรรณ หรือป่าที่อยู่ในระดับความสูงประมาณ 2,900 เมตรจากระดับน้ำทะเล  พบว่าชะนีดำอาศัยอยู่บนยอดไม้ที่มีความสูงมากกว่าชะนีชนิดอื่น ๆ  อาหารหลักคือ ยอดอ่อนของต้นไม้, ใบไม้, ผลไม้ หรือดอกไม้ แต่จะชอบกินไม้จำพวกไผ่มากที่สุด
ออกหากินในเวลากลางวัน มีพฤติกรรมการรวมฝูงแบบผัวเดียวเมียเดียว โดยฝูงหนึ่งมีสมาชิกประมาณ 3-5 ตัว ตัวผู้เป็นผู้นำกลุ่มในการหาอาหารและดูแลฝูง จะลงมาบนพื้นดินบ้างเพื่อกินหน่อไม้ ลักษณะการร้องของชะนีดำมีความต่างระหว่างตัวผู้และตัวเมีย โดย ตัวผู้มีเสียงร้องที่ยาวกังวาลและแหลมกว่าตัวเมีย
ปัจจุบัน ประชากรชะนีดำในเวียดนาม สำรวจพบว่ามีแค่ 110 ตัวเท่านั้น
ชะนีที่อาจเป็นชะนีดำใน Disney animal kingdom
แหล่งข้อมูลอื่น

ข้อมูลที่เกี่ยวข้องกับ Nomascus concolor ที่วิกิสปีชีส์
รายชื่อธงในประเทศเบลเยียม

เนื้อหาต่อไปนี้ว่าด้วยธงประเภทต่างๆ ที่มีการใช้ในราชอาณาจักรเบลเยียม
ธงเรือ

| 0 | 1 | 2 | 3 | 4 |
| --- | --- | --- | --- | --- |

| ธงนำร่อง | ธงพลเรือน และ ธงเรือราษฎร์ () ธงฉาน (จนถึง ค.ศ. 1950) | ธงเรือยอชต์ | ธงราชการ และ ธงเรือราชการ () | ธงเรือราชสำนัก (ตั้งแต่ ค.ศ. 1858) |
ธงประจำพระองค์

| 0 | 1 | 2 | 3 | 4 |
| --- | --- | --- | --- | --- |

| สมเด็จพระเจ้าอัลแบร์ที่ 1 (ค.ศ. 1909 - 1934) | สมเด็จพระเจ้าเลโอโปลด์ที่ 3 (ค.ศ. 1934 - 1951) | สมเด็จพระราชาธิบดีโบดวงที่ 1  (ค.ศ. 1951 - 1993) | สมเด็จพระราชาธิบดีอัลแบร์ที่ 2 (ค.ศ. 1993 - 2013) | สมเด็จพระราชาธิบดีฟีลิปที่ 1 |
ธงทหาร

กองทัพบก
กองทัพเรือ
| 0 | 1 | 2 | 3 |
| --- | --- | --- | --- |

| ธงฉาน (ตั้งแต่ ค.ศ. 1950) | ธงราชนาวี | ธงเรือช่วยรบ | ธงผู้บังคับการเรือ |
กองทัพอากาศ
| --- | --- |

ธงประจำกองทัพอากาศเบลเยียม:
ธงทหาร > ธงหมายยศ

รัฐมนตรีว่าการกระทรวงกลาโหม
กองทัพบก
| 0 | 1 | 2 |
| --- | --- | --- |

| ธงมุขนายกแห่งกองทัพเบลเยียม | พลโท | พลตรี |
กองทัพเรือ
| 0 | 1 | 2 | 3 | 4 |
| --- | --- | --- | --- | --- |

| พลเรือเอก | พลเรือโท | พลเรือตรี | พลเรือจัตวา | นาวาเอก |
| 0 | 1 | 2 | 3 | 4 |
| --- | --- | --- | --- | --- |


| 0 | 1 | 2 | 3 | 4 |
| --- | --- | --- | --- | --- |

| พลเรือโท (เสนาธิการทหารเรือ) | พลเรือโท | พลเรือตรี (เสนาธิการทหารเรือ) | พลเรือตรี | พลจัตวา |
| 0 | 1 | 2 |
| --- | --- | --- |

ธงพลเรือเอกแห่งเบเนลักซ์: 
กองทัพอากาศ
| 0 | 1 | 2 | 3 | 4 |
| --- | --- | --- | --- | --- |

| พลอากาศโท | พลอากาศตรี | นาวาอากาศเอก | นาวาอากาศโท | นาวาอากาศตรี |
ธงกีฬา

คณะกรรมการโอลิมปิกเบลเยียม
คณะกรรมการพาราลิมปิกเบลเยียม
ธงประจำเขตการปกครอง > ธงประจำภูมิภาคและชุมชนภาษา

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  |  | ธงประจำเขตเมืองหลวงบรัสเซลส์ |  |
|  |  | ธงประจำชุมชนฟลามส์และเขตฟลามส์ |  |
|  |  | ธงประจำชุมชนฝรั่งเศสและเขตวัลลูน |  |
|  |  | ธงประจำชุมชนผู้พูดภาษาเยอรมัน |  |
ธงประจำเขตการปกครอง > ธงประจำจังหวัด

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  |  | ธงประจำจังหวัดแอนต์เวิร์ป |  |
|  |  | ธงประจำจังหวัดฟลานเดอร์ตะวันออก |  |
|  |  | ธงประจำจังหวัดฟลามส์บราบานต์ |  |
|  |  | ธงประจำจังหวัดเอโน |  |
|  |  | ธงประจำจังหวัดลีแยฌ |  |
|  |  | ธงประจำจังหวัดลิมเบิร์ก |  |
|  |  | ธงประจำจังหวัดลักเซมเบิร์ก |  |
|  |  | ธงประจำจังหวัดนามูร์ |  |
|  |  | ธงประจำจังหวัดวัลลูนบราบานต์ |  |
|  |  | ธงประจำจังหวัดฟลานเดอร์ตะวันตก |  |
ธงในอดีต

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | พ.ศ. 2332 | ธงชาติสหรัฐเบลเยียม | ธงแถบสีดำ-แดง-เหลือง เรียงตามแนวนอน |
|  | พ.ศ. 2373 | ธงสัญลักษณ์ของการปฏิวัติบาร์บองซอนน์ | เป็นธงแดง-เหลือง-ดำ คล้ายกับธงชาติในปัจจุบัน แต่เรียงแถบสีตามแนวนอน |
|  | พ.ศ. 2374 - 2379 | ธงชาติออสเตรียเนเธอร์แลนด์ | ธงแถบสีแดง-ขาว-เหลือง เรียงตามแนวนอน ประกอบตราแผ่นดินของออสเตรียเนเธอร์แลนด์ |
|  | พ.ศ. 2408 | ธงประจำกองทหารต่างด้าวเบลเยียม ระหว่างFrench intervention in Mexico | ธงชาติเม็กซิโก พื้นเกลี้ยง มุมบนคันธงมีธงชาติเบลเยียม. |
ธงในอดีต > อาณานิคม

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | พ.ศ. 2451-2503 | ธงชาติเบลเจียนคองโก | ธงพื้นสีฟ้า กลางธงมีดาวห้าแฉกสีเหลือง. |
|  | พ.ศ. 2479-2503 | ธงผู้ว่าการอาณานิคมเบลเจียนคองโก | ธงชาติเบลเยียม มุมบนคันธงมีรูปดาวห้าแฉกสีเหลืองในสี่เหลี่ยมจตุรัสสีฟ้า. |
ดูเพิ่ม

ตราแผ่นดินของเบลเยียม
ลาบราบ็องซอน
แค้น

| แค้น |
| --- | --- |
แนว: ระทึกขวัญจิตวิทยา
เค้าโครงจาก: พรหมจารีสีดำ
บทประพันธ์: ชลาลัย
บทละครโทรทัศน์: ณัฐิยา ศิรกรวิไล
กำกับโดย: กิตติศักดิ์ ชีวาสัจจาสกุล
แสดงนำ: ณฐพร เตมีรักษ์ ทักษอร ภักดิ์สุขเจริญ ณภัทร เสียงสมบุญ ปรมะ อิ่มอโนทัย ฉัตรฑริกา สิทธิพรม กรณ์นภัส เศรษฐรัตนพงศ์ พฤฒิชัย รวยฟูพันธ์
ดนตรีแก่นเรื่องเปิด: ฝุ่นจักรวาล - Mon Monik
ดนตรีแก่นเรื่องปิด: ซบ - Ben Chalatit
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 22 ตอน
การผลิต
ควบคุมงานสร้าง: แอน ทองประสม
ความยาวตอน: 90 นาที
บริษัทผู้ผลิต: ทอง เอ็นเตอร์เทนเม้นท์
ออกอากาศ
สถานีโทรทัศน์: ช่อง 3 เอชดี
ออกอากาศ: 7 มิถุนายน พ.ศ. 2566 – 17 สิงหาคม พ.ศ. 2566
ละครเรื่องก่อนหน้า: ใต้เงาตะวัน
ละครเรื่องถัดไป: เกมรักทรยศ
เรต: 
แค้น (อังกฤษ: Nobody's Happy If I'm Not) เป็นละครโทรทัศน์ไทยที่ดัดแปลงจากบทประพันธ์เรื่อง พรหมจารีสีดำ ของชลาลัย ผลิตโดย ทอง เอ็นเตอร์เทนเม้นท์ โดยผู้จัด แอน ทองประสม กำกับการแสดงโดย กิตติศักดิ์ ชีวาสัจจาสกุล นำแสดงโดย ณฐพร เตมีรักษ์, ทักษอร ภักดิ์สุขเจริญ, ณภัทร เสียงสมบุญ, ปรมะ อิ่มอโนทัย, พฤฒิชัย รวยฟูพันธ์ ออกอากาศทุกวันพุธ-พฤหัสบดี เวลา 20.30 - 22.00 น. เริ่มตอนแรกวันพุธที่ 7 มิถุนายน และตอนสุดท้ายเริ่มฉายเมื่อ 17 สิงหาคม พ.ศ. 2566 ทางช่อง 3
นักแสดง

| ละครโทรทัศน์> ตัวละคร | พ> ศ .2530.นักแสดงหลัก | พ> ศ.2537.นักแสดงหลัก | พ> ศ. 2566.นักแสดงหลัก |
| --- | --- | --- | --- |
| เหมือนแพร พิพัฒน์ผล (แพร) | นาถยา แดงบุหงา | เปียเชอร์ คริสเตนเซ่น | ณฐพร เตมีรักษ์ด.ญ.มาชิดา สุทธิกุลพานิช (วัยเด็ก) |
| ปรางทอง พูนพิง / ปรางทอง นฤบดินทร์ (ปราง) | เพ็ญพักตร์ ศิริกุล | รัญญา ศิยานนท์ | ทักษอร ภักดิ์สุขเจริญ |
| พิธาน นฤบดินทร์ (พิ) | บิณฑ์ บรรลือฤทธิ์ | บดินทร์ ดุ๊ก | ณภัทร เสียงสมบุญ |
| โภไคย ไกรฤทธิ์ (โภ) | เกรียงไกร อุณหะนันทน์ |  | ปรมะ อิ่มอโนทัย |
| ดาหวัน ศิริเวฒน์ / ดาหวัน ไกรฤทธิ์ (หวัน) | สุพรรษา เนื่องภิรมย์ |  | กรณ์นภัส เศรษฐรัตนพงศ์ |
| เก่งกาจ นฤบดินทร์ (เก่ง) | วทัญญู มุ่งหมาย |  | พฤฒิชัย รวยฟูพันธ์ |
ตัวละคร: นักแสดงสมทบ
| พราวไหม พิพัฒน์ผล (ไหม) |  |  | อลิซา แอน ไฮน์สด.ญ.ปวริศา สุรทิณฑ์ (วัยเด็ก) |
| พิม นฤบดินทร์ | ศรินทิพย์ ศิริวรรณ |  | หม่อมหลวงขวัญทิพย์ เทวกุล |
| เก๋ นฤบดินทร์ (น้าเก๋) |  |  | ศรีพรรณ ชื่นชมบูรณ์ |
| ภารดี สมบุญ (ภา) | มยุรา เศวตศิลา |  | ศกุนตลา เทียนไพโรจน์ |
| เอมี่ |  |  | ทัชชกร บุญลัภยานันท์ |
| เรนนี่ |  |  | จันจิรา จันทร์พิทักษ์ชัย |
ตัวละคร: นักแสดงรับเชิญพิเศษ
| อรรณพ นฤบดินทร์ (ณพ) | เอกพันธ์ บรรลือฤทธิ์ |  | พุฒิชัย เกษตรสิน |
| ปิ่นมณี พิพัฒน์ผล (ปิ่น) |  |  | วิริฒิพา ภักดีประสงค์ |
ตัวละคร: นักแสดงรับเชิญ
| พัฒนะ พิพัฒน์ผล (พัฒน์) |  |  | เพ็ญเพชร เพ็ญกุล |
| พอล |  |  | เอกพงศ์ จงเกษกรณ์ |
| มิค |  |  | ณัฏฐพงษ์ ชาติพงศ์ |
| พ่อของดาหวัน |  |  | ชัชวรินทร์ คล้ายนาค |
| สามีเก่าของภารดี |  |  | กิตติศักดิ์ ชีวาสัจจาสกุล |
| บุษบา (น้าบุษ) |  |  | ฉัตรฑริกา สิทธิพรม |
| ป้าจ่อย |  |  | ภัทรวดี ปิ่นทอง |
| มิสนีน่า |  |  | กุลนัดดา ปัจฉิมสวัสดิ์ |
| ติ่ง |  |  | สริตา ศุภรสหัสรังสี |
| แจ่ม |  |  | สุทธาทิพย์ วุฒิชัยประดิษฐ์ |
| เลขาของพิธาน |  |  | อุมาพร สิริทวีชัย |
การตอบรับ > เรตติ้งละคร

| ตอนที่ | วันที่ออกอากาศ | เรตติ้งทั่วประเทศ (Nationwide) |
| --- | --- | --- |
| 1 | 7 มิถุนายน พ.ศ. 2566 | 2.2  |
| 2 | 8 มิถุนายน พ.ศ. 2566 | 2.4 |
| 3 | 14 มิถุนายน พ.ศ. 2566 | 2.3 |
| 4 | 15 มิถุนายน พ.ศ. 2566 | 2.2 |
| 5 | 21 มิถุนายน พ.ศ. 2566 | 2.7 |
| 6 | 22 มิถุนายน พ.ศ. 2566 | 2.5 |
| 7 | 28 มิถุนายน พ.ศ. 2566 | 2.7 |
| 8 | 29 มิถุนายน พ.ศ. 2566 | 2.8 |
| 9 | 5 กรกฎาคม พ.ศ. 2566 | 2.5 |
| 10 | 6 กรกฎาคม พ.ศ. 2566 | 2.9 |
| 11 | 12 กรกฎาคม พ.ศ. 2566 | 2.7 |
| 12 | 13 กรกฎาคม พ.ศ. 2566 | 2.5 |
| 13 | 19 กรกฎาคม พ.ศ. 2566 | 2.8 |
| 14 | 20 กรกฎาคม พ.ศ. 2566 | 2.3 |
| 15 | 26 กรกฎาคม พ.ศ. 2566 | 2.8 |
| 16 | 27 กรกฎาคม พ.ศ. 2566 | 2.6 |
| 17 | 2 สิงหาคม พ.ศ. 2566 | 2.8 |
| 18 | 3 สิงหาคม พ.ศ. 2566 | 2.8 |
| 19 | 9 สิงหาคม พ.ศ. 2566 | 2.8 |
| 20 | 10 สิงหาคม พ.ศ. 2566 | 3.1 |
| 21 | 16 สิงหาคม พ.ศ. 2566 | 3.4 |
| 22 (ตอนจบ) | 17 สิงหาคม พ.ศ. 2566 | 4.0 |
เพลงประกอบละคร

| ลำดับ | ชื่อเพลง | ประพันธ์ | เรียบเรียง | ยาว |
| --- | --- | --- | --- | --- |
| 1. | "ฝุ่นจักรวาล" (Mon Monik) | มณฑวรรณ ศรีวิเชียร | บุรินทร์ สุภัครพงษ์กุล | 4.26 |
| 2. | "ซบ" (Ben Chalatit) | Ben Chalatit | Manyx Boy | 4.20 |
| 3. | "No more cry" (Wonderframe) | ณรงค์วิทย์ เตชะธนะวัฒน์ | ปรเมศวร์ เหมือนสนิท | 3.33 |
แหล่งข้อมูลอื่น

ดูละครแค้น ที่ Ch3Plus
แค้น ที่สยามโซน
เรื่องย่อละคร แค้น : Kapook
เรื่องย่อละคร แค้น : MGR Online
เรื่องย่อละคร แค้น : Thairath
เรื่องย่อละคร แค้น : Sanook
เรื่องย่อละคร แค้น : Entertainment.trueid
เรื่องย่อละคร แค้น : Khaosod
เรื่องย่อละคร แค้น : Daradaily
เรื่องย่อละคร แค้น : Online-idol เก็บถาวร 2023-06-09 ที่ เวย์แบ็กแมชชีน
เรื่องย่อละคร แค้น : Newsplus
พระที่นั่งอัมพรสถาน

| พระที่นั่งอัมพรสถาน |
| --- | --- |
Amphorn Sathan Throne Hall
พระที่นั่งอัมพรสถาน พระราชวังดุสิต ก่อนการบูรณะในปี 2543

ข้อมูลทั่วไป
ประเภท: พระที่นั่ง
สถาปัตยกรรม: อาร์ต นูโว   แขกมัวร์
ที่ตั้ง: แขวงดุสิต เขตดุสิต
เมือง:  กรุงเทพมหานคร
ประเทศ:  ไทย
เริ่มสร้าง: พ.ศ. 2445
ปรับปรุง: พ.ศ. 2543
ผู้สร้าง: พระบาทสมเด็จพระจุลจอมเกล้าเจ้าอยู่หัว
ข้อมูลทางเทคนิค
โครงสร้าง: อาคาร 3 ชั้น ก่ออิฐถือปูน ทาสีเหลืองงาช้าง หลังคามุงกระเบื้องสีเทา
การออกแบบและการก่อสร้าง
สถาปนิก: คาร์ล ซันเดรสกี
พระที่นั่งอัมพรสถาน เป็นพระที่นั่งองค์หนึ่งภายในพระราชวังดุสิต ปัจจุบันเป็นพระที่นั่งที่ประทับของพระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี
ประวัติ

พระที่นั่งอัมพรสถาน เป็นพระที่นั่งที่สร้างขึ้นในปีเดียวกับที่สร้างพระที่นั่งวิมานเมฆเสร็จ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างพระที่นั่งขึ้นอีกองค์หนึ่งทางด้านตะวันตกเฉียงเหนือของพระที่นั่งอนันตสมาคม ซึ่งในเวลานั้นเรียกว่า สวนแง่เต๋ง (แปลว่า สีงา) และทรงตั้งนามให้พระที่นั่งองค์ใหม่ว่า พระที่นั่งอัมพรสถาน
พระสถิตย์นิมานการ (ม.ร.ว. ชิด อิศรศักดิ์) เจ้ากรมโยธาธิการ ได้ดำเนินการก่อสร้างอยู่หลายปี ครั้นถึง ร.ศ. 125 (พ.ศ. 2449) ทรงพระกรุณาโปรดเกล้าฯ ให้พระยาสุขุมนัยวินิต (ต่อมาคือ เจ้าพระยายมราช (ปั้น สุขุม)มารับราชการในตำแหน่งเสนาบดีกระทรวงโยธาธิการ จึงได้เป็นผู้อำนวยการก่อสร้างพระที่นั่งต่อมาจนเสด็จในปีนั้นและการเฉลิมพระที่นั่งนั้น เป็นงานใหญ่ตั้งแต่วันที่ 18 - 22 กุมภาพันธ์ ร.ศ. 125 (พ.ศ. 2449) แต่ที่จริงโหรทำนายว่าควรจะเอาเป็นวันในปลายเดือนธันวาคม แต่มิโปรดเนื่องจากอากาศนั้นหนาวเย็น
พระบาทสมเด็จพระจุลจอมเกล้าเจ้าอยู่หัวเสด็จสวรรคตที่ชั้น 3 ของพระที่นั่งอัมพรสถาน เมื่อพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว เสด็จมาประทับ ณ พระที่นั่งองค์นี้ ได้ประทับแค่เพียงชั้น 2 เท่านั้น เพราะชั้น 3 ถือว่าเป็นที่ประทับของพระบาทสมเด็จพระจุลจอมเกล้าเจ้าอยู่หัว
ใน พ.ศ. 2493ภายหลังพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรเสด็จพระราชดำเนินกลับจากประเทศสวิตเซอร์แลนด์และนิวัติพระนคร ได้ประทับ ณ พระที่นั่งอัมพรสถาน ก่อนจะทรงพระกรุณาโปรดเกล้าฯ ให้จัดการพระราชพิธีราชาภิเษกสมรสกับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระราชพิธีบรมราชาภิเษกในเวลาต่อมา
พระที่นั่งอัมพรสถาน เป็นสถานที่เสด็จพระราชสมภพของพระบาทสมเด็จพระวชิรเกล้าเจ้าอยู่หัว, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และนอกจากนี้ยังเป็นสถานที่พระประสูติกาลของสมเด็จเจ้าฟ้าฯ กรมพระศรีสวางควัฒน วรขัตติยราชนารี และสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา
ปัจจุบันพระที่นั่งอัมพรสถานเป็นที่ประทับของ พระบาทสมเด็จพระวชิรเกล้าเจ้าอยู่หัว และ สมเด็จพระนางเจ้าสุทิดา พัชรสุธาพิมลลักษณ พระบรมราชินี
สถาปัตยกรรม

พระที่นั่งอัมพรสถานเป็นพระที่นั่ง 3 ชั้น ผังอาคารเป็นรูปตัว H คือมีอาคารรูปสี่เหลี่ยมผืนผ้า 2 หลังวางขนานกันในแนวทิศเหนือและทิศใต้เชื่อมต่อด้วยอาคารในแนวดิ่งสถาปัตยกรรมแบบอาร์ต นูโว (Art Nouveau) ผสมแขกมัวร์ แบ่งออกเป็น 3 ชั้น ประกอบไปด้วย 2 ส่วน คือพระที่นั่งอัมพรสถาน และพระที่นั่งอุดรภาคเชื่อมต่อกันด้วยสะพานทั้งชั้นบนและชั้นล่างลักษณะเด่นอยู่ตรงที่มุขด้านหน้า 2 ข้างซึ่งทำเป็นผนังโค้งเรียงซ้อนกัน 3 ชั้น ชั้นนอกเป็นระเบียงหุ้มพื้นที่ภายในผนังตกแต่งด้วยลายปูนปั้นรูปดอกไม้และใบไม้ ประยุกต์เข้ากับรูปทรงเลขาคณิต ขอบบนประตูหน้าต่างเป็นลวดลายแถบยาวรูปพรรณพฤกษาในแบบสีปูนเปียกคาดรอบตึก นอกจากนี้ยังมีราวระเบียงและลูกกรงที่ทำจากโลหะเป็นลายเรขาคณิตประกอบดอกไม้และโลหะ ผนังภายในอาคารตกแต่งด้วยลายปูนปั้นและการเขียนสีปูนแห้งลายพรรณพฤกษาและปักษา ซึ่งวาดโดย ซีซาร์เร เฟร์โร ศิลปินชาวอิตาเลียน
พระพุทธรูปที่ประดิษฐานอยู่ที่พระที่นั่งอัมพรสถาน

ปัจจุบัน ใช้เป็นที่ประดิษฐานพระพุทธรูปที่สำคัญ ๆ เช่น
พระชัยนวรัตน์
พระพุทธมณีรัตนปฏิมากร เดิมประดิษฐานอยู่ ณ หอพระสุราลัยพิมาน ในพระบรมมหาราชวัง
พระพุทธนรสีห์
พระพุทธบุษยรัตนจักรพรรดิพิมลมณีมัย เดิมประดิษฐานอยู่ที่ พระพุทธรัตนสถาน ในพระบรมมหาราชวัง
พระคันธารราษฎร์ เดิมประดิษฐานอยู่ที่ หอพระคันธารราษฎร์ วัดพระศรีรัตนศาสดาราม
ห้องพระป้าย

พระป้ายที่พระที่นั่งอัมพรสถาน เป็นพระป้ายที่พระบาทสมเด็จพระจุลจอมเกล้าเจ้าอยู่หัวทรงสร้างขึ้น ซึ่งพระป้ายนั้นเป็นพระบรมรูปพระบาทสมเด็จพระจอมเกล้าเจ้าอยู่หัว ทรงเครื่องกษัตริยาธิราชพระหัตถ์ขวาถือพระแสงขรรค์ พระหัตถ์ซ้ายจีบเสมอพระอุระมีลักษณะคล้ายกับเทวรูปพระสยามเทวาธิราช
แหล่งข้อมูลอื่น

แผนที่และภาพถ่ายทางอากาศของ พระที่นั่งอัมพรสถาน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′21″N 100°30′41″E﻿ / ﻿13.772477°N 100.511422°E﻿ / 13.772477; 100.511422
ภาพถ่ายทางอากาศของ พระที่นั่งอัมพรสถาน
| ด ค กพระราชวังดุสิต |
| --- | --- | --- |
| วัดประจำพระราชวัง | วัดเบญจมบพิตรดุสิตวนารามราชวรวิหาร |  |
| พระที่นั่ง | พระที่นั่งอนันตสมาคม • พระที่นั่งอัมพรสถาน • พระที่นั่งวิมานเมฆ • พระที่นั่งอภิเศกดุสิต • พระที่นั่งอุดรภาค |  |
| พระตำหนัก | พระตำหนักราชฤทธิ์รุ่งโรจน์ • พระตำหนักเรือนต้น • พระตำหนักสวนสี่ฤดู • พระตำหนักสวนหงส์ • พระตำหนักสวนนกไม้ • พระตำหนักสวนบัว • พระตำหนักจิตรลดารโหฐาน |  |
| ตำหนัก | ตำหนักพระเจ้าบรมวงศ์เธอ พระองค์เจ้าบุษบันบัวผัน • ตำหนักพระเจ้าบรมวงศ์เธอ พระองค์เจ้าอรุณวดี • ตำหนักพระเจ้าบรมวงศ์เธอ พระองค์เจ้าพวงสร้อยสอางค์ • ตำหนักพระเจ้าบรมวงศ์เธอ พระองค์เจ้าอรไทยเทพกัญญา • ตำหนักพระเจ้าบรมวงศ์เธอ กรมหลวงวรเสรฐสุดา • ตำหนักสวนฝรั่งกังไส • ตำหนักสวนพุดตาน • ตำหนักหอ |  |
| วัง | วังปารุสกวัน • วังสวนกุหลาบ • วังสวนสุนันทา |  |
| สถานที่อื่น | ลานพระราชวังดุสิต • พระบรมรูปทรงม้า • หมุดคณะราษฎร • สวนอัมพร • สนามเสือป่า • เรือนยอดบรมมังคลานุสรณีย์ |  |
| ดูเพิ่ม | มหาวิทยาลัยสวนดุสิต • มหาวิทยาลัยราชภัฏสวนสุนันทา • กรมป้องกันและบรรเทาสาธารณภัย • กรมส่งเสริมการปกครองท้องถิ่น • ท่าวาสุกรี |  |
แบบแผนการออกแบบซอฟต์แวร์

แบบแผนการออกแบบซอฟต์แวร์ (อังกฤษ: software design pattern) คือแบบแผนหรือแนวทางที่ใช้ในการแก้ไขปัญหาที่เกิดขึ้นเสมอ ๆ ในการออกแบบคอมพิวเตอร์ซอฟต์แวร์ แบบแผนและแนวทางเหล่านี้ไม่ใช่รูปแบบตายตัวที่จะถูกนำไปใช้โดยตรง แต่เป็นการอธิบายแนวทางหรือโครงที่จะถูกนำไปประยุกต์ใช้ในสถานการณ์ต่าง ๆ กล่าวเฉพาะในทางการเขียนโปรแกรมเชิงวัตถุ แบบแผนการออกแบบจะแสดงความสัมพันธ์ต่อกันระหว่างคลาสหรืออ็อบเจกต์ต่าง ๆ โดยไม่จำเพาะเจาะจงการนำไปใช้งานในขั้นสุดท้าย ขั้นตอนวิธีไม่จัดเป็นแบบแผนการออกแบบเพราะเป็นการแก้ปัญหาในทางการประมวลผลมากกว่าในทางการออกแบบ
จุดเริ่มต้น

แบบแผนการออกแบบมีจุดเริ่มต้นจากหนังสือชื่อ A Pattern Language: Towns, Buildings, Construction แต่งโดยสถาปนิกชื่อ Christopher Alexander เมื่อปี ค.ศ. 1977 จากนั้น Kent Beck และ Ward Cunningham ริเริ่มนำเอาแนวคิดนี้มาทดลองใช้กับการเขียนโปรแกรมในปี ค.ศ. 1987 และได้นำเสนอผลงานในงานประชุม OOPSLA ในปีเดียวกันนั้น
แบบแผนการออกแบบเริ่มเป็นที่นิยมในวงการวิทยาการคอมพิวเตอร์ในปี ค.ศ. 1994 หลังจากมีหนังสือที่แต่งโดย Erich Gamma, Richard Helm, Ralph Johnson และ John Vlissides (Gang of four: GoF) ชื่อ Design Patterns: Elements of Reusable Object-Oriented Software (ISBN 0-201-63361-2)
ประโยชน์

แบบแผนการออกแบบช่วยทำให้กระบวนการพัฒนาโปรแกรมรวดเร็วขึ้นเพราะเป็นตัวอย่างที่ผ่านการพิสูจน์ทดสอบมาแล้ว การออกแบบซอฟต์แวร์ที่ดีต้องเตรียมการสำหรับปัญหาที่อาจจะไม่พบจนกว่าจะเริ่มนำไปใช้งาน การใช้แบบแผนการออกแบบซอฟต์แวร์ช่วยป้องกันปัญหาเล็กน้อยที่อาจจะลุกลามใหญ่โต ทั้งยังทำให้การทำความเข้าใจโค้ดง่ายขึ้นในหมู่ผู้ร่วมงานในทีมที่คุ้นเคยกับแบบแผนการออกแบบ
การจัดหมวดหมู่และแบบแผนในหนังสือ Design Patterns

การจัดหมวดหมู่แบบแผนการออกแบบซอฟต์แวร์ตามหนังสือ Design Patterns แบ่งตามวัตถุประสงค์การใช้งาน ดังนี้
การจัดหมวดหมู่และแบบแผนในหนังสือ Design Patterns > แบบแผนการสร้างอ็อบเจกต์ (creational patterns)

Abstract Factory
Builder
Factory Method
Prototype
Singleton
การจัดหมวดหมู่และแบบแผนในหนังสือ Design Patterns > แบบแผนโครงสร้าง (structural patterns)

Adapter
Bridge
Composite
Decorator
Façade
Flyweight
Proxy
การจัดหมวดหมู่และแบบแผนในหนังสือ Design Patterns > แบบแผนพฤติกรรม (behavioral patterns)

Chain of responsibility
Command
Interpreter
Iterator
Mediator
Memento
Observer
State
Strategy
Template method
Visitor
หมวดหมู่แบบแผนการออกแบบซอฟต์แวร์อื่น ๆ

concurrency patterns
architectural patterns
ดูเพิ่ม

การเขียนโปรแกรมเชิงวัตถุ
ยูเอ็มแอล
ภาษาจาวา
คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา

| --- | --- |
Faculty of Business Administration and Liberal Arts
สถาปนา: 27 พฤศจิกายน พ.ศ. 2549
คณบดี: รศ.ดร.กัญฐณา ดิษฐ์แก้ว
ที่อยู่: 128 ถนนห้วยแก้ว ตำบลช้างเผือก อำเภอเมือง จังหวัดเชียงใหม่ 50300
สี:   สีฟ้า
เว็บไซต์: bala.rmutl.ac.th
คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา ก่อตั้งเมื่อปี พ.ศ. 2549 มีวัตถุประสงค์เพื่อจัดการเรียนการสอนสาขาศิลปศาสตร์ และบริหารธุรกิจ มีสำนักงานตั้งอยู่เลขที่ 128 ถนนห้วยแก้ว อำเภอเมือง จังหวัดเชียงใหม่
รายนามคณบดี

นางสาวอารยา พัชรเมธา พ.ศ. 2549 - พ.ศ. 2554
นายคูณธนา เบี้ยวบรรจง พ.ศ. 2554 - พ.ศ. 2557
ผู้ช่วยศาสตราจารย์พัฐฐพาดา(ชนิตา) โชติเสถียรกุล พ.ศ. 2558 - 2562
ผู้ช่วยศาสตราจารย์นิศรา จันทร์เจริญสุข พ.ศ.2562 - 2566
รองศาสตราจารย์ ดร.กัญฐณา ดิษฐ์แก้ว พ.ศ. 2566 - ปัจจุบัน
การจัดการเรียนการสอน

คณะบริหารธุรกิจและศิลปศาสตร์ เปิดทำการเรียนการสอนใน 2 ระดับ คือ ระดับประกาศนียบัตรวิชาชีพ (ปวส.) และระดับปริญญาตรี โดยมีการเรียนการสอนใน 6 เขตพื้นที่ คือ เชียงใหม่ (ส่วนกลาง) เชียงราย ลำปาง น่าน ตาก และพิษณุโลก มีจำนวนนักศึกษา 4,508 คน
การจัดการเรียนการสอน > สาขาที่เปิดสอน

| หน่วยงาน | ระดับประกาศนียบัตรวิชาชีพชั้นสูง | ระดับปริญญาตรี |
| --- | --- | --- |
|  สาขาการบัญชี  |  หลักสูตรประกาศนียบัตรวิชาชีพ สาขาวิชาการบัญชี |  หลักสูตรบัญชีบัณฑิต สาขาวิชาการบัญชี |
|  สาขาศิลปศาสตร์  |  |  หลักสูตรศิลปศาสตรบัณฑิต สาขาวิชาการท่องเที่ยวและการบริการ  สาขาวิชาการท่องเที่ยวและการโรงแรม  สาขาวิชาภาษาอังกฤษเพื่อการสื่อสารสากล |
|  สาขาบริหารธุรกิจ  |  หลักสูตรประกาศนียบัตรวิชาชีพ สาขาวิชาการจัดการ  สาขาวิชาการตลาด  สาขาวิชาการเลขานุการ  สาขาวิชาคอมพิวเตอร์ธุรกิจ  สาขาวิชาการท่องเที่ยว |  หลักสูตรบริหารธุรกิจบัณฑิต สาขาวิชาบริหารธุรกิจ - การจัดการธุรกิจ  สาขาวิชาบริหารธุรกิจ - การจัดการธุรกิจค้าปลีกสมัยใหม่  สาขาวิชาบริหารธุรกิจ - การตลาด  สาขาวิชาการตลาดและการตลาดดิจิทัล  สาขาวิชาธุรกิจการค้าและบริการ  สาขาวิชาบริหารธุรกิจ - ภาษาอังกฤษธุรกิจ  สาขาวิชาระบบสารสนเทศทางธุรกิจ-การจัดการสารสนเทศทางธุรกิจ  สาขาวิชาระบบสารสนเทศทางธุรกิจ-พัฒนาระบบซอฟต์แวร์ทางธุรกิจ  สาขาวิชาบริหารธุรกิจ - การจัดการโลจิสติกส์และซัพพลายเชน  สาขาวิชาการจัดการธุรกิจระหว่างประเทศ (หลักสูตรนานาชาติ) |
หน่วยงานของนักศึกษา

มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
สโมสรนักศึกษาคณะ เป็นศูนย์กลางการประสานงาน และบริหารงานกิจกรรมของนักศึกษาในระดับคณะในแต่ละเขตพื้นที่ มีผู้แทนนักศึกษาในคณะ เป็นคณะกรรมการบริหาร โดยมีนายกสโมสรนักศึกษาคณะ เป็นผู้บริหารสูงสุดในองค์กร
ชมรม เป็นหน่วยดำเนินกิจกรรมของนักศึกษา โดยมีประธานชมรม เป็นผู้อำนวยการดำเนินงาน
บุคคลที่มีชื่อเสียงจากคณะ

จรัล มโนเพ็ชร นักแสดงนำชายรางวัลตุ๊กตาทอง ศิษย์เก่าแผนกวิชาพณิชยการ วิทยาเขตภาคพายัพ
สุรพล เกียรติไชยากร บัณฑิตกิตติมศักดิ์ สาขาวิชาการท่องเที่ยว
พรชัย อรรถปรียางกูร ศิษย์เก่า ปวช.พาณิชยกรรม รุ่นปี 2515-2520
ปรียากานต์ ใจกันทะ นักแสดงสังกัดช่อง 3 ศิษย์เก่า สาขาวิชาการจัดการ มทร.ล้านนา เชียงใหม่
อันดับอาร์ดวาร์ก

| อันดับอาร์ดวาร์ก ช่วงเวลาที่มีชีวิตอยู่: 20–0Ma  PreꞒ Ꞓ O S D C P T J K Pg N      ไมโอซีนยุคต้น ถึง ปัจจุบัน |
| --- | --- |

อาร์ดวาร์ก (Orycteropus afer) และโครงกระดูก

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับใหญ่:: Afrotheria
อันดับ:: Tubulidentata Huxley, 1872
วงศ์:: Orycteropodidae Gray, 1821

สกุล
 Orycteropus  Amphiorycteropus †  Leptorycteropus †  Myorycteropus †
อันดับอาร์ดวาร์ก (อังกฤษ: Aardvark; อันดับ: Tubulidentata) เป็นอันดับของสัตว์เลี้ยงลูกด้วยนมอันดับหนึ่ง ใช้ชื่อวิทยาศาสตร์ว่า Tubulidentata (/ทู-บู-ลิ-เดน-ทา-ทา/)
มีอยู่เพียงวงศ์เดียวเท่านั้น คือ Orycteropodidae
มีรูปร่างโดยรวมคล้ายกับสัตว์ในอันดับ Cingulata หรืออาร์มาดิลโล แต่ที่จริงแล้วเป็นสัตว์ที่มีสายวิวัฒนาการแยกกันโดยชัดเจน โดยคำว่า "Tubulidentata" แปลว่า "มีฟันเป็นท่อ" อันเนื่องจากเป็นสัตว์ที่มีจมูกและปากยาวเหมือนท่อ มีฟันลักษณะเป็นรูปหกเหลี่ยมฝังตัวอยู่ด้านในของปาก ลักษณะเหมือนหมุดที่แบนราบ จำนวน 20 ซี่ และเคลือบไว้ด้วยเคลือบรากฟัน ซึ่งเป็นสารปกติที่อยู่ในฟัน
เป็นสัตว์ที่หากินแมลงตามพื้นดินเป็นอาหาร
เป็นสัตว์ที่ถือกำเนิดมาจากในยุคไมโอซีน ซึ่งปัจจุบันได้สูญพันธุ์กันไปหมดแล้วในยุคไพลโอซีน เหลือเพียงแค่ชนิดเดียวเท่านั้นที่ยังคงดำรงเผ่าพันธุ์อยู่ คือ อาร์ดวาร์ก (Orycteropus afer) พบในแอฟริกา
การจำแนก

Amphiorycteropus Lehmann 2009 †
Amphiorycteropus gaudryi (Major, 1888) †
Amphiorycteropus abundulafus (Lehmann et al., 2005) †
Amphiorycteropus browni (Colbert, 1933) †
Amphiorycteropus depereti (Helbing, 1933) †
Amphiorycteropus mauritanicus (Arambourg, 1959) †
affinis (คล้ายกัน) Amphiorycteropus †
aff. Amphiorycteropus pottieri (Ozansoy, 1965) †
aff. Amphiorycteropus seni (Tekkaya, 1993) †
Orycteropus Geoffroy St. Hilaire, 1796
Orycteropus afer (ต้นแบบ)
Orycteropus crassidens MacInnes, 1956  †
Orycteropus djourabensis Lehmann et al., 2004 †
Leptorycteropus Patterson, 1975 †
Leptorycteropus guilielmi Patterson, 1975 (ต้นแบบ) †
Myorycteropus MacInnes, 1956 †
Myorycteropus africanus MacInnes, 1956 (ต้นแบบ) †
affinis (คล้ายกัน) Myorycteropus †
aff. Myorycteropus chemeldoi (Pickford, 1975) †
aff. Myorycteropus minutus (Pickford, 1975) †
ภูมิศาสตร์ไทย

แผนที่ประเทศไทย
ประเทศไทยมีพื้นที่ 513,115 ตารางกิโลเมตร ตั้งอยู่ใจกลางคาบสมุทรอินโดจีนในเอเชียตะวันออกเฉียงใต้ ตำแหน่งที่ตั้งของประเทศได้มีอิทธิพลต่อสังคมและวัฒนธรรมไทย ประเทศไทยยังเป็นเส้นทางทางบกเพียงทางเดียวจากทวีปเอเชียไปยังประเทศมาเลเซียและประเทศสิงคโปร์